钦定古今图书集成/历象汇编/庶征典/第122卷 > 《管窥辑要》 > 北魏
## 钦定古今图书集成/历象汇编/庶征典/第122卷 > 《管窥辑要》 > 北魏

### 太祖天赐六年春三月恒山崩

按《魏书太祖本纪》。不载。　“按《灵征志》”云云。

### 世祖太延四年华山崩

按《魏书世祖本纪》，不载。　按《灵征志》，太延四年四月
己酉，华山崩。占曰：“山岳配天，犹诸侯之系天子；山岳
崩，诸侯有亡者，沮渠牧犍将灭之应。”

### 世宗景明元年太阴山崩

按《魏书世宗本纪》，不载。　按《灵征志》，“景明元年五月
乙丑，齐州山茌县太阴山崩，飞泉涌出，杀一百五十
九人。”

景明四年十一月丁巳，恒山崩。

按《魏书世宗本纪》。不载。　“按《灵征志》”云云。

### 正始元年十一月癸亥恒山崩

按《魏书世宗本纪》。不载。　“按《灵征志》”云云。

### 延昌三年肆州雁门郡山鸣泰山崩

按《北史魏世宗本纪》，延昌三年春二月乙未，诏曰：“肆
州秀容郡敷城县，雁门郡原平县，并自去年四月以
来，山鸣地震，于今不已，告谴彰咎，朕甚惧焉。可恤瘼
宽刑，以答灾谴。”

按《魏书灵征志》：延昌三年八月辛巳，兖州上言，“泰山
崩颓，石涌泉十七处。泰山，帝王告成封禅之所也，而
山崩泉涌，阳黜而阴盛。岱又齐地也，天意若曰，当有
继齐而兴受禅让者，齐代魏之征也。”